สรุปภาวะตลาดต่างประเทศ ประจำวันที่ 19 เม.ย. 2566
สรุปภาวะตลาดต่างประเทศ ประจำวันที่ 19 เม.ย. 2566
สรุปภาวะตลาดต่างประเทศ ประจำวันที่ 19 เม.ย. 2566
20 เม.ย. 2566

ดัชนีดาวโจนส์ตลาดหุ้นนิวยอร์กปิดลบในวันพุธ (19 เม.ย.) หลังจากบริษัทจดทะเบียนเปิดเผยผลประกอบการที่น่าผิดหวัง ขณะที่ดัชนี Nasdaq ดีดตัวขึ้นปิดในแดนบวก โดยได้แรงหนุนจากหุ้นกลุ่มเทคโนโลยี
ดัชนีเฉลี่ยอุตสาหกรรมดาวโจนส์ปิดที่ 33,897.01 จุด ลดลง 79.62 จุด หรือ -0.23%, ดัชนี S&amp;P500 ปิดที่ 4,154.52 จุด ลดลง 0.35 จุด หรือ -0.01% และดัชนี Nasdaq ปิดที่ 12,157.23 จุด เพิ่มขึ้น 3.81 จุด หรือ +0.03%
ตลาดหุ้นยุโรปปิดลบเล็กน้อยในวันพุธ (19 เม.ย.) โดยถูกกดดันจากหุ้นกลุ่มเทคโนโลยีที่ปรับตัวลงหลังเอเอสเอ็มแอล (ASML) ซึ่งเป็นบริษัทผลิตชิปของเนเธอร์แลนด์เตือนเกี่ยวกับแนวโน้มของตลาดชิป แต่การปรับตัวขึ้นของหุ้นกลุ่มประกันได้ช่วยลดช่วงติดลบในตลาด
ทั้งนี้ ดัชนี STOXX 600 ปิดที่ 468.13 จุด ลดลง 0.49 จุด หรือ -0.10%
ดัชนี CAC-40 ตลาดหุ้นฝรั่งเศสปิดที่ 7,549.44 จุด เพิ่มขึ้น 15.81 จุด หรือ +0.21%, ดัชนี DAX ตลาดหุ้นเยอรมนีปิดที่ 15,895.20 จุด เพิ่มขึ้น 12.53 จุด หรือ +0.08% และดัชนี FTSE 100 ตลาดหุ้นลอนดอนปิดที่ 7,898.77 จุด ลดลง 10.67 จุด หรือ -0.13%
ตลาดหุ้นลอนดอนปิดลบในวันพุธ (19 เม.ย.) โดยถูกกดดันจากเงินเฟ้อของอังกฤษที่ยังคงอยู่ในระดับสูง ซึ่งจะสนับสนุนให้ธนาคารกลางอังกฤษ (BoE) ปรับขึ้นอัตราดอกเบี้ยต่อไปในการประชุมนโยบายการเงินในเดือนพ.ค.
ทั้งนี้ ดัชนี FTSE 100 ตลาดหุ้นลอนดอนปิดที่ 7,898.77 จุด ลดลง 10.67 จุด หรือ -0.13%
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงกว่า 2% ในวันพุธ (19 เม.ย.) โดยตลาดถูกกดดันจากการแข็งค่าของดอลลาร์ และความกังวลที่ว่าการปรับขึ้นอัตราดอกเบี้ยของธนาคารกลางสหรัฐ (เฟด) จะส่งผลกระทบต่อเศรษฐกิจและความต้องการใช้น้ำมัน
ทั้งนี้ สัญญาน้ำมันดิบ WTI ส่งมอบเดือนพ.ค. ร่วงลง 1.70 ดอลลาร์ หรือ 2.1% ปิดที่ 79.16 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย. ลดลง 1.65 ดอลลาร์ หรือ 2.0% ปิดที่ 83.12 ดอลลาร์/บาร์เรล
สัญญาทองคำตลาดนิวยอร์กปิดร่วงลงในวันพุธ (19 เม.ย.) โดยได้รับปัจจัยลบจากการแข็งค่าของดอลลาร์ รวมทั้งความกังวลว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยเพื่อสกัดเงินเฟ้อ
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 12.40 ดอลลาร์ หรือ 0.61% ปิดที่ 2,007.30 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 10.80 เซนต์ หรือ 0.43% ปิดที่ 25.371 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 8.40 ดอลลาร์ หรือ 0.77% ปิดที่ 1,105.70 ดอลลาร์/ออนซ์
สัญญาพัลลาเดียมส่งมอบเดือนมิ.ย. ร่วงลง 24.10 ดอลลาร์ หรือ 1.5% ปิดที่ 1,618.80 ดอลลาร์/ออนซ์
เงินปอนด์แข็งค่าเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กในวันพุธ (19 เม.ย.) ขานรับการคาดการณ์ที่ว่าธนาคารกลางอังกฤษ (BoE) จะปรับขึ้นอัตราดอกเบี้ยในการประชุมเดือนหน้า หลังจากอังกฤษเปิดเผยตัวเลขเงินเฟ้อที่อยู่ในระดับสูง
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.23% แตะที่ระดับ 101.9695
เงินปอนด์แข็งค่าเมื่อเทียบกับดอลลาร์สหรัฐ ที่ระดับ 1.2438 ดอลลาร์ จากระดับ 1.2429 ดอลลาร์ในวันอังคาร (18 เม.ย.) ขณะที่ยูโรอ่อนค่าลงแตะที่ระดับ 1.0952 ดอลลาร์ จากระดับ 1.0973 ดอลลาร์
ดอลลาร์แข็งค่าเมื่อเทียบกับเงินเยน ที่ระดับ 134.7260 เยน จากระดับ 134.0580 เยนในวันอังคาร, แข็งค่าเมื่อเทียบกับฟรังก์สวิส ที่ระดับ 0.8976 ฟรังก์ จากระดับ 0.8970 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3462 ดอลลาร์แคนาดา จากระดับ 1.3392 ดอลลาร์แคนาดา
ตลาดหุ้นอินโดนีเซียปิดทำการวานนี้ (19 เม.ย.) เนื่องในวันอีดีลฟิตรี